**VEDLEGG årsmøte 2016, Simensbråten VEL.**

**Behandling av innkomne forslag vedlagt årsmøteprotokoll (Forslag stilt på møtet):**

Forslag nr 1:

Svingen mellom Vardeveien 1B og Jonsokveien representerer en stor risiko for både fotgjengere, syklister og bilister - ikke minst etter at nye boliger er oppført på nedsiden av svingen med en farlig utkjøring. Det er eksempler på personer som har vært innvolvert i to bilkollisjoner i denne svingen, hvorav den siste var med livet som innsats idet en enorm stor kranbil i stor fart traff bilen da den måtte svinge unna en bil parkert i svingen. Med den farten kranbilen hadde ville en frontkollisjon utvilsomt ha medført store personskader. Denne svingen er en trussel da den blir for smal når det parkeres biler i yttersvingen sett nedenfra. For å unngå en alvorlig ulykke som  kan bli skjebnesvanger, bes styret i Simensbråten Vel bidra til at de rette myndigheter gjennomfører skilting med parkering forbudt på strekningen Vardeveien 1 B til der Jonsokveien starter. Dersom man ikke når fram overfor det offentlige byråkratiet, anmodes om at saken frammes overfor Bydelsutvalget i Nordstrand Bydel for politisk vurdering.

**Styret jobber videre med dette!**

Forslag nr 2:

Etter innspill fra Simensbråten Vel og Brannfjell Vel ble det i 2016 laget et betydelig antall trafikkhumper i det området vellene dekker. Dette er det grunn til å være takknemlig for!  Imidlertid viser det seg at på de lengre rette strekningene i Vardeveien (mellom nr. 31 og 41), Olleveien og Bauneveien (mellom barnehagen og Brannfjellveien) samt muligens i Brannfjellveien kjøres det fortsatt altfor fort. Styret i Simensbråten Vel bes i samarbeid med Brannfjell Vel sende en "etterbestilling" til ansvarlig byråd der det anmodes om at på nevnte rette strekninger lages ytterligere nye trafikkhumper for å hindre at bilister og motorsyklister blir fristet til å sette opp farten slik vi ser i praksis. Det er simpelthen for lange rette strekninger uten trafikkhumper som åpenbart frister til å øke farten utover det tillatelige og dette representerer en stor trafikkfare i nærmiljøene.

**Styret jobber videre med dette!**

Forslag nr. 3: Strøkasser. Styret følger opp saken. Kr. 17500 satt av i budsjett.  
**Godkjent på møtet.**

Forslag nr. 4: Jobbe for å åpne for trafikk fra Sandstuveien (ny bom v/ kryss Brannfjellveien)  
**Styret gjør en henvendelse til Bymiljøetaten**

Forslag nr. 5: Benveien er farlig glatt om vinteren. Her må det jobbes for strøing/måking!  
**Styret ser dette i sammenheng med strøkasser som det ble satt av mmidler til i budsjett.**

Forslag nr. 6. Søke Gjensidigfondene om midler til oppussing av den del av Benveien som ender opp i trapp mot Lyngveien. Saken påbegynt i 2016, men stoppet grunnet bygging av nytt hus.   
**Styret fortsetter arbeidet som er påbegynt.**